Diari Oficial de la Generalitat Valenciana


Sumari del DOGV 5106, del 04-10-2005 (2005/10446)

Informació pública de la interpretació de l'últim paràgraf de l'article 6.14 lletra i) de les normes urbanístiques del Pla General de Castalla.
-----------------------------------------------------------------------------------------------------------------------------------------------

### Dades del document

Número de DOGV
:   5106

Data del DOGV
:   04-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10335


Organisme emissor
:   Ajuntament de Castalla

Tipus de document
:   Anunci

Informació pública de la interpretació de l'últim paràgraf de l'article 6.14 lletra i) de les normes urbanístiques del Pla General de Castalla. [2005/M10459]
  
L'Ajuntament en Ple, en data 29 d'agost de 2005, ha adoptat l'acord següent:
  
Vist el que disposa l'article 6.14 lletra i) de les normes urbanístiques del Pla General de Castalla que literalment diu:
  
«Habitatges unifamiliars existents: s'entenen com a tals aquelles edificacions destinades a residència unifamiliar executades amb llicència d'obra, o si no n'hi ha, que estan acabades i hi concórreguen els requisits següents:
  
- Que es prove per certificació del cadastre, acta notarial o un altre organisme competent, l'acabament de l'obra en data determinada i la seua descripció coincident amb la realitat.
  
- Que l'esmentada data d'acabament és anterior al termini establit per la legislació aplicable per a la prescripció de la infracció en què haguera pogut incórrer l'edificant, per la qual cosa no cal adoptar mesures de restabliment de la legalitat urbanística.
  
- Que no conste en l'Ajuntament la incoació d'expedient de disciplina urbanística sobre l'edificació o, si consta, que se n'haja declarat la prescripció i l'arxiu.
  
En el sòl no urbanitzable, en habitatges existents es permetran obres de condicionament, reestructuració parcial i exteriors, així com ampliacions de 25 metres quadrats de sostre, per una sola vegada, complint les condicions imposades per estes normes urbanístiques. Estes obres no requeriran autorització prèvia de la Conselleria.»
  
Vist que han sorgit dubtes d'interpretació de l'últim paràgraf de l'article reproduït, en relació amb diverses peticions de rehabilitació o reforma d'habitatges existents, conjuntament amb la possible ampliació de 25 metres quadrats de sostre.
  
Vist l'informe jurídic interpretatiu emés en data 27 de juliol de 2005 per Alfonso Mendoza Quesada, com a corredactor del Pla General de Castalla.
  
Atés el que disposa l'article 1.5 de les normes urbanístiques del Pla General de Castalla, del qual es desprén que la interpretació del Pla General correspon, sense perjudici de les competències d'altres òrgans, a l'Ajuntament de Castalla i que els acords, resolucions, dictàmens o informes de caràcter interpretatiu hauran de publicar-se en els respectius diaris oficials.
  
El Ple de la corporació, per nou vots a favor corresponents als membres del PP, dos abstencions corresponents als membres del grup AIDC, i dos vots en contra corresponents als membres dels grups PSOE i BNV, acorda:
  
Primer. Interpretar l'últim paràgraf de l'article 6.14 lletra i) de les normes urbanístiques del Pla General de Castalla en el sentit que les úniques ampliacions de superfície construïda que es poden acceptar són les d'aquells habitatges que complisquen estrictament amb les condicions urbanístiques exigibles en la categoria de sòl no urbanitzable en què s'ubiquen i concretament amb la superfície de parcel·la mínima, reculades i superfície màxima construïble.
  
Per a la resta d'habitatges existents, encara que no complisquen els paràmetres o condicions urbanístiques previstos en la normativa urbanística, podran sol·licitar obres de condicionament i reestructuració parcial i exteriors.
  
Segon. La interpretació assenyalada en l'apartat anterior no s'aplicarà a aquells expedients que en data hui es troben en tramitació.
  
Tercer. El present acord s'haurà de publicar en el Diari Oficial de la Generalitat Valenciana perquè en prengueu coneixement i als efectes oportuns.
  
Cosa que es fa pública perquè en prengueu coneixement.